Júpíter er vinda - og stormasöm reikistjarna . Lofthjúpur Júpíters skiptist í belti og svæði en eitt frægasta veðurfyrirbæri utan jarðar er án efa rauði bletturinn á Júpíter . Eitt frægasta veðurfyrirbæri utan jarðar er án efa rauði bletturinn á Júpíter . Hann hefur sést frá jörðinni frá um 1831 , að því er talið er , og jafnvel allt frá árinu 1665 . Rauði bletturinn er sporöskjulaga og tæplega þrisvar sinnum stærri en jörðin að þvermáli . Vindar innan blettsins snúast rangsælis og ljúka hring sínum á sex dögum . Áður fyrr var talið að bletturinn væri langlíf lægð en nú hafa rannsóknir bent til þess að hann sé háþrýstistormur . Júpíter hefur hvorki haf né fast yfirborð sem gæti eytt eða breytt storminum og er það aðalástæðan fyrir því að stormurinn er svo langlífur . Árið 2010 voru birtar fyrstu hitamyndirnar af rauða blettinum . Risasjónauki Stjörnustöðvar Evrópulanda á suðurhveli , var meðal annars notaður við myndatökuna . Þegar lofthjúpskanninn Galíleó féll í gegnum lofthjúp Júpíters var vindhraðinn stöðugur . Það bendir til þess að sólarhitun sé ekki aðaldrifkraftur vindanna , líkt og hér á jörðinni , heldur sé það innri hiti plánetunnar sem skipti sköpum . Vindhraðinn hefði dregist saman með aukinni dýpt ef um sólarhitun væri að ræða .